Tarmo Uustalu

Tarmo Uustalu (sündinud 19. jaanuaril 1969 Tallinnas) on eesti arvutiteadlane ja programmeerimiskeelte semantika professor. Eesti Teaduste Akadeemia liige (alates 2010).
Haridus.
Lõpetas Tallinna 44. Keskkooli hõbemedaliga 1987; muusikateooria õpingud Georg Otsa nimelises Tallinna Muusikakoolis ("cum laud"e) 1984–1988; vahetusüliõpilane Norra Tehnikaülikoolis Trondheimis 1991; Tallinna Tehnikaülikooli automaatikateaduskonna automatiseeritud juhtimissüsteemide eriala 1991; magistrantuur TTÜs süsteemitehnika ja informaatika erialal 1991–1992; doktorantuur Rootsi Kuninglikus Tehnikaülikoolis arvutiteaduse erialal 1992–1998. Tehnikateaduste magister ("Combination of object-oriented and logic paradigms", juh. Jan Komorowski, Reidar Conradi) Tallinna Tehnikaülikool, 1992; magistrikraad ("Aspects of structural synthesis of programs" (litsentsiaadikraad), juh. Enn Tõugu, Rootsi Kuninglik Tehnikaülikool. 1995; doktorikraad arvutiteaduse alal ("Natural deduction for intuitionistic least and greatest fixpoint logics, with an application to program construction", juh. Enn Tõugu), Rootsi Kuninglik Tehnikaülikool 1998. Vanemteadur 1999; dotsent 2002; professor 2004.
Töökäik.
Eesti NSV/Eesti TA Küberneetika Instituudi vanemtehnik, insener 1986–1992; Rootsi Kuningliku Tehnikaülikooli doktorant ja uurimisinsener 1992–1998; dotsendi kt 1998–1999; järeldoktorant-stipendiaat Minho Ülikoolis (Braga, Portugal) 2000–2002; 
Reykjavíki Ülikooli arvutiteaduse teaduskonna professor (0,7 koormusega) 2017–…; TTÜs 1999–…: TTÜ Küberneetika Instituudi tarkvara osakonna vanemteadur (0,25 koormusega) 1999, vanemteadur (1,0 koormusega) 1999–2009, peatatud 2000-2002; infotehnoloogia teaduskonna arvutiteaduse instituudi teoreetilise informaatika õppetooli dotsent 2002–2004, programmeerimiskeelte semantika professor 2004–2009; TTÜ Küberneetika Instituudi juhtivteadur 2009–2016; infotehnoloogia teaduskonna tarkvarateaduse instituudi professor, juhtivteadur (0,3 koormusega) 2017–…
Eesti Teaduste Akadeemia liikmeks valiti 2010. aastal arvutiteaduse alal, kuulub akadeemia informaatika ja tehnikateaduste osakonda.
Teadustöö.
Loodusteadused ja tehnika. Arvutiteadused: struktuurne tõestusteooria ja tüübiteooria, algebraline ja kategoorne loogika, programmeerimiskeelte semantika, programmiloogikad, funktsionaalne programmeerimine, programmide transformeerimise ja konstrueerimise meetodid, modaalloogikate arvutiteaduslikud rakendused. Avaldanud üle 240 teaduspublikatsiooni. Tema juhendamisel on kaitstud 8 magistri- ja 4 doktoritööd, juhendanud 9 järeldoktorit.
Erialaühendused.
Uustalu on osalenud paljude rahvusvaheliste konverentside programmi- või juhttoimkondade töös alates 1998; Eesti Arvutiteaduse Talvekoolide (EWSCS) peakorraldajaid alates 1999; ETFi tehnikateaduste ekspertpaneeli liige 2002; Eesti arvutiteaduse teooriapäevade initsiaator ja peakorraldajaid 2002–…; Euroopa Liidu 5. ja 6. raamprogrammi programmide saidijuht 2002–2009; Eesti teaduse tippkeskuse “Töökindlate Arvutisüsteemide Uurimise Keskus” (Center for Dependable Computing) nõukogu liige 2002–2007; TTÜ Küberneetika Instituudi teadusnõukogu liige 2004–2007, 2009–2016; RAKi meetme 1.1 IKT doktorikooli projekti juht 2005–2008; TKNi reaalteaduste ekspertgrupi liige 2005–2006; Eesti teadusaasta saadik 2011–2012; ETAGi loodus- ja tehnikateaduste ekspertkomisjoni liige 2015–2017; toimetuskolleegiumi liige, J. of Univ. Comput. Sci. 2006–...; erialaühenduste European Association for Theoretical Computer Science (EATCS), European Association for Computer Science Logic (EACSL), Interest Group in Pure and Applied Logic (IGPL), European Association for Logic, Language and Information (FoLLI), European Association for Programming Languages and Systems (EAPLS), Association for Computing Machinery (ACM) liige.
Harrastused.
Analüütiline filosoofia, teadus ja religioon, klassikaline muusika, orienteerumine.